钦定古今图书集成/明伦汇编/闺媛典/第331卷 > 李庄靖侧室余氏
## 钦定古今图书集成/明伦汇编/闺媛典/第331卷 > 李庄靖侧室余氏

按《江宁府志》：余氏，李庄靖侧室。生子豫潢皆幼。庄靖
没，遗嫡孙根茂，年十二，根盘年九岁。李氏族微，无伯
叔兄弟。时流寇猖獗，将及汝宁，余叹曰：“庄靖公为国
元臣，而后人孤弱如此，李氏其斩矣。”遂以根茂托于
其内父孔门奇，避乱湖广，根盘托于侄孙余金。未半
载城陷，庄靖后赖以获全。